Document ID: 31992D0002

KOMISSION PÄÄTÖS,
tehty 4 päivänä joulukuuta 1991,
neuvoston päätöksen 82/734/ETY muuttamisesta niiden Sveitsin laitosten luettelon osalta, joista tuoreen lihan tuonti yhteisöön sallitaan (92/2/ETY)
EUROOPAN YHTEISÖJEN KOMISSIO, joka
ottaa huomioon Euroopan talousyhteisön perustamissopimuksen,
ottaa huomioon terveyttä ja eläinten terveyttä koskevista ongelmista nautaeläinten ja sikojen sekä tuoreen lihan tai lihavalmisteiden tuonnissa kolmansista maista 12 päivänä joulukuuta 1972 annetun neuvoston direktiivin 72/462/ETY(1), sellaisena kuin se on viimeksi muutettuna direktiivillä N:o 91/497/ETY(2), ja erityisesti sen 4 artiklan 1 kohdan ja 18 artiklan 1 kohdan,
ottaa huomioon kolmansista maista tuotavan siansukuisista kotieläimistä peräisin olevan tuoreen lihan trikiinitutkimuksesta 21 päivänä joulukuuta 1976 annetun neuvoston direktiivin 77/96/ETY(3), sellaisena kuin se on viimeksi muutettuna komission direktiivillä N:o 89/321/ETY(4), ja erityisesti sen 4 artiklan,
sekä katsoo, että
menettely, jota on noudatettava muutettaessa tai täydennettäessä luetteloita kolmansien maiden laitoksista, joista tuoreen lihan tuonti yhteisöön sallitaan, vahvistetaan komission päätöksellä 90/13/ETY(5),
luettelo Sveitsin laitoksista, joista tuoreen lihan tuonti yhteisöön sallitaan, vahvistettiin aluksi neuvoston päätöksellä 82/734/ETY(6), sellaisena kuin se on viimeksi muutettuna 30 päivänä toukokuuta 1991 annetulla komission päätöksellä C(91)1066(7),
direktiivin 72/462/ETY 5 artiklan ja paikalla tehtävien tarkastusten täytäntöönpanosta nautaeläinten, sikojen ja tuoreen lihan tuontiin kolmansista maista sovellettavassa järjestelmässä 11 päivänä syyskuuta 1986 tehdyn komission päätöksen 86/474/ETY(8) 2 artiklan 1 kohdan mukaisesti tehty tavanomainen tarkastus on osoittanut, että eräiden laitosten hygienian taso on muuttunut edellisestä tarkastuksesta, ja
laitosluettelo on tämän vuoksi tarpeen muuttaa,
ON TEHNYT TÄMÄN PÄÄTÖKSEN:
1 artikla
Korvataan päätöksen 82/734/ETY liite tämän päätöksen liitteellä.
2 artikla
Tämä päätös on osoitettu kaikille jäsenvaltioille.
Tehty Brysselissä 4 päivänä joulukuuta 1991.

Labels: 0
18
17